Mindre end en time efter, at billetterne var sat til salg, kunne arrangørerne melde om udsolgt på premiereaftnen. Det store salg er rekord for balletten. Verdensballet i Skagen opføres den 18. og 19. juli. Balletinteresserede, der endnu ikke har sikret sig en billet, kan ved personlig henvendelse til Skagens Turistbureau måske være heldige at få fingrene i en uafhentet billet. Der er desuden enkelte ståpladser tilbage. Bag arrangementet er operasanger Jens-Christian Wandt, der sammen med solodanser Johan Kobborg fik ideen til Verdensballet i Skagen for fire år siden.

Referat:
Billetterne til premieren på årets Verdensballet i Skagen blev revet væk, da de blev sat til salg torsdag.